देश के गद्दार भूल गए हैं कुर्बानी : अन्ना  
अब तक के अपने तल्ख शब्दों में अन्ना ने कहा कि देश के गद्दार आजादी के लिए दी कुर्बानी को भूल गए हैं।
देश में भ्रष्टाचार के खिलाफ जनलोकपाल बिल को संसद में पेश किए जाने की मांग को लेकर रामलीला मैदान पर अनशन पर बैठे अन्ना हजारे ने एक बार फिर सरकार को ललकारा। अब तक के अपने तल्ख शब्दों में अन्ना ने कहा कि देश के गद्दार आजादी के लिए दी कुर्बानी को भूल गए हैं।  अन्ना ने अपनी सेहत पर प्रधानमंत्री के चिंतित होने के बयान के बाद कहा कि अभी उन्हें और नौ दिन कुछ नहीं होने वाला। अन्ना ने लोगों से आह्वान किया कि देश के लिए सब मिलकर लड़ते रहेंगे। अन्ना ने कहा कि वह देश के पुनर्निर्माण के लिए काम जारी रखेंगे।